b'\n_START_ARTICLE_\nMajor Cities of Europe IT Users Group\n_START_PARAGRAPH_\nMajor Cities of Europe IT Users Group (slovensko: Zdru\xc5\xbeenje uporabnikov informacijske tehnologije evropskih glavnih mest) je neodvisno zdru\xc5\xbeenje vodij slu\xc5\xbeb informatike, IT managerjev in vodij oddelkov IT v posameznih mestih (IT = informacijsko komunikacijske tehnologije, pogosto tudi IKT). Ustanovljeno je bilo leta 1982 na pobudo londonskega mestnega sveta, posve\xc4\x8da pa se tistim inovacijam v mestih, ki temeljijo na informacijah in komunikacijski tehnologiji.\n_START_SECTION_\nInovacije v mestih in IKT\n_START_PARAGRAPH_\nCilji skupine je promocija in prostovoljna izmenjava idej, strategij, vizij in izku\xc5\xa1enj med njenimi \xc4\x8dlani, namen pa spodbujanje inovacij ter izbolj\xc5\xa1anje u\xc4\x8dinkovitosti lokalnih oblasti z uporabo prednostnih / klju\xc4\x8dnih informacij in komunikacijskih tehnologij (IKT).\n_START_SECTION_\nSponzorji\n_START_PARAGRAPH_\nIniciative zdru\xc5\xbeenja v vsaki od dr\xc5\xbeav \xc4\x8dlanic in tudi drugod po svetu s pomo\xc4\x8djo izmenjave izku\xc5\xa1enj in uvajanjem projektov podpirajo globalne in nacionalne dru\xc5\xbebe, specializirane za podro\xc4\x8dje IKT tehnologij in re\xc5\xa1itev ter za podro\xc4\x8dje razvoja tovrstnih inovacij v mestih.\n_START_SECTION_\nSodelovanje z drugimi organizacijami in akademijo\n_START_PARAGRAPH_\nVzpostavljeno je sodelovanje z Javnim in\xc5\xa1titutom za tehnologijo (The Public Technology Institute) iz ZDA in z nem\xc5\xa1kim Zdru\xc5\xbeenjem ponudnikov IKT za podro\xc4\x8dje lokalnih uprave - VITAKO. Partnerji zdru\xc5\xbeenja uporabnikov informacijske tehnologije evropskih glavnih mest so tudi nekatere univerze, ki prispevajo predvsem svoje re\xc5\xa1itve s podro\xc4\x8dja raziskovalnih dejavnosti. Med njimi so Bocconi University iz Milana (Italija) in Center za tehnologije in vodenje Univerze Albani v ZDA (CTG - Center for Technology in Government, Albany University, USA).\n_START_SECTION_\nLetna konferenca\n_START_PARAGRAPH_\nLetna konferenca je dogodek, na katerem ugledni udele\xc5\xbeenci iz vse Evrope predstavljajo zadnje inovacije na podro\xc4\x8dju IKT v svojih mestih ter izmenjujejo informacije o svojih izku\xc5\xa1njah in izzivih. Poleg tega v \xc4\x8dasu konferenc potekajo \xc5\xa1tevilni pogovori, mre\xc5\xbeenje in neformalne izmenjave. Leta 2010 je konferenco gostil Berlin , leta 2011 mesto Prato v Italiji in leta 2012 Dunaj; na tej je sodelovalo okoli 300 udele\xc5\xbeencev iz Evrope, ZDA in Ju\xc5\xbene Koreje. Zdru\xc5\xbeenje objavlja tudi sporede, tiskovine in video materiale s preteklih in zadnje konference.  Leta 2013 je bila gostiteljica tega dogodka Ljubljana.\n_START_SECTION_\nSodelovanje v programih EU\n_START_PARAGRAPH_\nZdru\xc5\xbeenje na podlagi izku\xc5\xa1enj svojih \xc4\x8dlanov in vrednosti ter ugleda mre\xc5\xbee inovativnih mest slednjim omogo\xc4\x8da uspe\xc5\xa1no udele\xc5\xbebo v okviru izbranih programov EU, kot je na primer FUPOL.  Vitako in MCE sta pripravila Konferenco lokalnih uprav na temo IKT in preoblikovanje lokalnih uprav v Evropi, na kateri je bil predstavljen projekt pametnih mest.\n_START_SECTION_\nBaze znanj\n_START_PARAGRAPH_\nBaze znanj vsebujejo na stotine prispevkov in dokumentov z delavnic in tudi tistih iz drugih virov, na primer prispevke vodilnih mislecev, raziskovalnih ustanov in ponudnikov IKT re\xc5\xa1itev.\n_START_SECTION_\nNewsletter\n_START_PARAGRAPH_\nNewsletter prina\xc5\xa1a novice o zdru\xc5\xbeenju, dogodkih in novih vsebinah ter tehnologijah, ki podpirajo inovacije.'